CELEX: 22013D0485
Language: da
Date: 2013-07-30 00:00:00
Title: 2013/485/EU: AVS-EU-Ambassadørudvalgets afgørelse nr. 3/2013 af 30. juli 2013 om udnævnelse af medlemmerne af bestyrelsen for Centret for Virksomhedsudvikling (CVU)

5.10.2013   
            
            
               DA
            
            
               Den Europæiske Unions Tidende
            
            
               L 263/18
            
         AVS-EU-AMBASSADØRUDVALGETS AFGØRELSE Nr. 3/2013
   af 30. juli 2013
   om udnævnelse af medlemmerne af bestyrelsen for Centret for Virksomhedsudvikling (CVU)
   (2013/485/EU)
   AVS-EU-AMBASSADØRUDVALGET HAR —
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1), som blev ændret for første gang i Luxembourg den 25. juni 2005 (2) og blev ændret for anden gang i Ouagadougou den 22. juni 2010 (3), særlig artikel 2, stk. 6, og bilag III,
   under henvisning til AVS-EU-Ambassadørudvalgets afgørelse nr. 8/2005 af 20. juli 2005 om vedtægterne og forretningsordenen for Centret for Virksomhedsudvikling (CVU) (4), særlig artikel 9, stk. 1, og
   ud fra følgende betragtninger:
   
               (1)
            
            
               I artikel 9 i vedtægterne og forretningsordenen for Centret for Virksomhedsudvikling (CVU), der blev vedtaget ved AVS-EF-Ambassadørudvalgets afgørelse nr. 8/2005, fastsættes det, at Ambassadørudvalget udnævner medlemmerne af bestyrelsen for en periode af højst fem års varighed.
            
         
               (2)
            
            
               Mandatperioden for de nuværende medlemmer af bestyrelsen for Centret for Virksomhedsudvikling som ændret ved AVS-EU-Ambassadørudvalgets afgørelse nr. 1/2013 (5) udløber den 6. september 2013.
            
         
               (3)
            
            
               Det er nødvendigt at sikre stabiliteten og kontinuiteten i CVU, i betragtning af at forvaltningen varetages af en midlertidig direktør —
            
         VEDTAGET DENNE AFGØRELSE:
   Artikel 1
   Med forbehold af senere afgørelser, som udvalget måtte træffe inden for sine prærogativer, forlænges mandatet for de tre EU-medlemmer af bestyrelsen for Centret for Virksomhedsudvikling med en periode på seks måneder, og der udnævnes tre nye AVS-medlemmer for en periode på fem år.
   Bestyrelsen for CVU er herefter sammensat således:
   
               —
            
            
               Adebayo AKINDEINDE
            
         
               —
            
            
               Giovannangelo MONTECCHI PALAZZI
            
         
               —
            
            
               Vera VENCLIKOVA,
            
         hvis mandat udløber den 6. marts 2014, og
   
               —
            
            
               John Atkins ARUHURI
            
         
               —
            
            
               Maria MACHAILO-ELLIS
            
         
               —
            
            
               Félix MOUKO,
            
         hvis mandat udløber den 6. september 2018.
   Artikel 2
   Denne afgørelse træder i kraft den 7. september 2013. Den kan revideres på et hvilket som helst tidspunkt i forhold til situationen i centret.
   
      Udfærdiget i Bruxelles, den 30. juli 2013.
      
         
            På AVS-EU-Ambassadørudvalgets vegne
         
         S. O. OUTLULE
         
            Formand
         
      
   
   
      (1)  EFT L 317 af 15.12.2000, s. 3.
   
      (2)  Aftale om ændring af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 (EUT L 209 af 11.8.2005, s. 27).
   
      (3)  Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3).
   
      (4)  EUT L 66 af 8.3.2006, s. 16.
   
      (5)  EUT L 84 af 23.3.2013, s. 28.